'จีสตีล'ขาดทุนอีก1.8 พันล้าน
บริษัท จี สตีล ขาดทุนสุทธิต่อ 1,867.98 ล้านบาท คิดเป็นขาดทุนหุ้นละ 0.14 บาท ในไตรมาส2 ปีนี้ ส่งผลให้รวมทั้ง6 เดือนขาดทุนสุทธิ&nbsp; 7,163.84&nbsp; ล้านบาท หรือเท่ากับ 0.52 บาท&nbsp; แย่ลงเทียบกับขาดทุนสุทธิ&nbsp;&nbsp; 5,911.43ล้านบาท&nbsp;&nbsp;&nbsp; คิดเป็นขาดทุนหุ้นละ 0.43บาทในช่วงเดียวกันปีก่อน
19 ส.ค. 2553

บริษัท จี สตีล ขาดทุนสุทธิต่อ 1,867.98 ล้านบาท คิดเป็นขาดทุนหุ้นละ 0.14 บาท ในไตรมาส2 ปีนี้ ส่งผลให้รวมทั้ง6 เดือนขาดทุนสุทธิ  7,163.84  ล้านบาท หรือเท่ากับ 0.52 บาท  แย่ลงเทียบกับขาดทุนสุทธิ   5,911.43ล้านบาท    คิดเป็นขาดทุนหุ้นละ 0.43บาทในช่วงเดียวกันปีก่อน 
นายริวโซ โอกิโน  กรรมการ  บริษัท จีสตีล กล่าวว่า  ผู้สอบบัญชี บริษัท เคพีเอ็มจี ภูมิไชย สอบบัญชี  ไม่แสดงความเห็นต่องบการเงินรวมและงบการเงินเฉพาะกิจการของบริษัทฯ ณ วันที่30 มิ.ย.2553 ในเรื่องที่เกี่ยวกับของความสามารถในการดำเนินงานต่อเนื่องของบริษัทฯ 
บริษัทฯขอชี้แจงเพิ่มเติมจากรายงานของผู้สอบบัญชี ว่า บริษัทฯ และผู้ประกอบการในธุรกิจเดียวกันทั่วโลกได้ประสบภาวะวิกฤติอย่างรุนแรงจากวิกฤติเศรษฐกิจในปี 2551 อย่างไรก็ตาม บริษัทฯ อยู่ระหว่างขั้นตอนการดำเนินการที่จะแก้ไขปัญหาสภาพคล่อง  จัดหาแหล่งเงินทุนหมุนเวียนและ ปรับโครงสร้างการดำเนินงานและการปรับโครงสร้างงบดุลให้แข็งแกร่ง มาตรการดังกล่าวรวมไปถึงการหาผู้ร่วมลงทุนด้านกลยุทธ์และ/หรือผู้ร่วมลงทุนด้านการเงินใหม่ การจัดหาแหล่งเงินทุนหมุนเวียนใหม่จากทั้งสถาบันการเงินทั้งในและต่างประเทศ การจัดหาแหล่งเงินกู้จากสถาบันการเงินทั้งในและต่างประเทศ การเจรจากับผู้ขาย การเร่งรัดกระบวนการจัดเก็บหนี้ และเพิ่มการซื้อขายเงินสด
"บริษัทฯ พึงพอใจต่อความคืบหน้าในการดำเนินการแก้ไขในระหว่างไตรมาสที่ 2 ปี 2553 ตามหัวข้อที่ผู้สอบบัญชีได้ตระหนักถึงในรายงานการตรวจสอบบัญชีในงวดก่อนหน้านี้ ปัจจุบันบริษัทฯ อยู่ในระหว่างกระบวนการแก้ไขและปรับปรุงข้อตระหนักที่เหลืออยู่ของผู้สอบบัญชี"
ด้านคณะกรรมการบริษัท จี สตีล มีมติให้บริษัทฯ เข้าทํารายการที่เกี่ยวโยงกันกับบริษัท จี เจ สตีล (บริษัทย่อย ) เนื่องจากบริษัทจี เจ สตีล   และบริษัท ผู้ขายเครื่องจักร(บริษัทก)  ซึ่งเป็นลูกหนี้จากการขายเศษเหล็กของบริษัทฯ จนถึง 10 มิ.ย. 2553 ได้ตกลงร่วมกันในการหักกลบลบหนี้ของบริษัท ก ดังกล่าวที่ค้างชำระกับบริษัทฯ กับยอดหนี้ที่บริษัทจี เจ สตีล เป็นลูกหนี้บริษัท ก จากการสั่งซื้อเครื่องจักร จำนวน 34  ล้านบาท 
ตลาดหลักทรัพย์แห่งประเทศไทย ยังคงขึ้นเครื่องหมาย SP ห้ามการซื้อขายหุ้น GSTELL ต่อไปหลังจาก ผู้สอบบัญชีไม่สามารถสรุปผลการสอบทานงบการเงินของบริษัท ทำให้ตัวเลขผลการดำเนินงานและฐานะการเงินของบริษัทที่ปรากฏในงบการเงินอาจไม่แสดงค่าที่แท้จริงของกิจการ ซึ่งสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) อาจสั่งการให้บริษัทแก้ไขงบการเงินได้  จึงห้ามการซื้อขายหุ้น จนกว่าบริษัทจะนำส่งงบการเงินฉบับแก้ไข หรือจนกว่าจะได้ข้อสรุปว่าบริษัทไม่ต้องแก้ไขงบการเงินดังกล่าว